Diari Oficial de la Generalitat Valenciana


Sumari del DOGV 5449, del 13-02-2007 (2007/404)

Informació pública de l'alternativa tècnica del programa d'actuació integrada sòl industrial sector 8B-Collet de Benicarló (Castelló).
--------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/404


Data del document
:   11-01-2007

Organisme emissor
:   Povet Industrial, SL

Tipus de document
:   Informació Pública

El Ple de l'ajuntament de Benicarló, en la sessió del dia 29 de març del 2006, va acordar la tramitació per gestió indirecta del programa d'actuació integrada sòl industrial sector 8B-Collet, delimitat per l'Autopista AP-7, la unitat d'execució núm. 4 del Sector 8A, el camí dels Moliners i espai esportiu públic, i el camí Vell de Sant Mateu, aprovant les bases particulars reguladores del concurs, havent enviat l'anunci al Diari Oficial de la Unió Europea el dia 14 de setembre del 2006, i sent publicat el dia 19 de setembre del 2006.  
Povet Industrial, SL, amb CIF A-07.753.819, i domicili a Benicarló, Polígon Abastiments, nau 14, interessada a participar en l'expressat concurs i en compliment del que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada per pla parcial i projecte d'urbanització.  
Els esmentats documents quedaran protocol·litzats per mitjà d'acta notarial en la notaria de Maria del Mar Gianni Masiá, sítia a Benicarló, carrer Pius XII, núm. 9, 2n, i una còpia se'n presentarà en l'Ajuntament de Benicarló.  
D'acord amb el que establix l'article 134 del mateix text legal, així com amb el que disposen els articles 293 i 562 del Reglament d'Ordenació i Gestió Territorial i Urbanística, se sotmet a informació pública la dita alternativa tècnica pel termini d'un mes a comptar de l'endemà de la publicació en el Diari Oficial de la Comunitat Valenciana, fent constar que es podrà consultar la documentació en l'ajuntament, en horari d'atenció al públic, i en la notaria esmentada, de dilluns a divendres, de 10.00 a 14.00 hores, i si és el cas, es podran formular al·legacions en relació amb esta i presentar-se tant en la notaria com en l'ajuntament. Durant el període d'informació pública, la mercantil citada posa a disposició dels interessats a un membre de l'equip redactor per a l'aclariment de dubtes, conceptes i altres qüestions relacionades amb estos, i per a entrevistar-se bastarà de telefonar al número de l'equip tècnic 964 46 12 76.  
El termini previst per a l'adjudicació del programa per l'ajuntament és el de dos mesos, a comptar de l'obertura de les proposicions juridicoeconòmiques. El programa s'aprovarà definitivament en el mateix acord d'adjudicació, establint els articles 316 i 319.2 del Reglament d'Ordenació i Gestió Territorial i Urbanística, per al cas d'absència de resolució expressa per l'ajuntament, la declaració de desert del concurs.  
Sense perjuí de l'anterior i als efectes del compliment de la competitivitat i lliure concurrència a què es referix l'article 168.1.a) de la Llei Urbanística València, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Benicarló, 11 de gener de 2007.- L'administrador de Povet Industrial, SL: Mariano Ros Bodí.